smcproject/ml-wiki-sentences huggingface dataset:
സാഹിത്യകാരനായ ജോർജ് ഡ്യൂമോറിയറാണ് പിതാവ് .
1894-ൽ നാടകാഭിനയം ആരംഭിച്ച ഡ്യൂമോറിയർ 1902-ൽ ജെ.എം. ബാരിയുടെ ദി അഡ്മയറബിൾ ക്രിച്ടൻ എന്ന നാടകത്തിലൂടെയാണ് ശ്രദ്ധേയനായത്.
1904-ൽ ബാരിയുടെ മറ്റൊരു നാടകമായ പിറ്റർ പാനിൽ ക്യാപ്റ്റൻ ഹുക്കിന്റെ വേഷമണിഞ്ഞ് ജനശ്രദ്ധ പിടിച്ചുപറ്റി.
ഏണസ്റ്റ് ഹോർണങ്കിന്റെ റാഫിൾസ് എന്ന നാടകത്തിലൂടെയാണ് ഡ്യൂമോറിയർ ഒന്നാം നിരയിലെത്തിയത്.
1910-ൽ തിയെറ്റർ മാനേജരായി പ്രവർത്തനം ആരംഭിച്ച ഡ്യൂമോ റിയർ 1916-ൽ ബാരിയുടെ എകിസ്ഫോറസിന്റെല്ലെ എന്ന നാടകവും 1917-ൽ ഡിയർ ബ്രൂട്ടനും വിജയകരമായി അവതരിപ്പിച്ചു.
സിറിൽ മക്നീലിന്റെ ബുൾഡോഗ് ഡ്രമണ്ട് എന്ന നാടകമാണ് ശ്രദ്ധേയമായ മറ്റൊരു സംഭാവന.
1934 ഏപ്രിൽ 11-ന് ലണ്ടനിൽ ഡ്യൂമോറിയർ അന്തരിച്ചു.
ഇദ്ദേഹത്തിന്റെ മകളും സാഹിത്യകാരിയുമായ ഡാഫ്നെ ഡ്യൂമോറിയർ പിതാവിന്റെ ജീവചരിത്രം പ്രസിദ്ധീകരിച്ചിട്ടുണ്ട്.
പുറത്തേക്കുള്ള കണ്ണികൾ http://www.dumaurier.org/obituary.html Archived 2006-03-23 at the Wayback Machine .
http://www.imdb.com/name/nm0238901/ http://archiveshub.ac.uk/features/0401dm.html കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡ്യൂമോറിയർ, ജെറാൾഡ് (1873 - 1934) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ജെറി പിന്റോ
മുംബൈ കേന്ദ്രീകരിച്ച് പ്രവർത്തിക്കുന്ന പത്ര പ്രവർത്തകനും കവിയും നോവലിസ്റ്റുമാണ് ജെറി പിന്റോ (born 1966).
ഇംഗ്ലീഷിലെഴുതുന്ന പിന്റോയുടെ ഹെലൻ: ദ ലൈഫ് ആൻഡ് ടൈംസ് ഓഫ് ആൻ എച്ച്-ബോംബ്(2006) എന്ന കൃതി 54ാമത് ദേശീയ ചലച്ചിത്ര മേളയിൽ മികച്ച ചലച്ചിത്ര ഗ്രന്ഥത്തിനുള്ള പുരസ്കാരം ലഭിച്ചു.
യെം ആൻഡ് ദ ബിഗ് ഹൂം  ആണ് ആദ്യ നോവൽ.
2016 ലെ വിൻധാം-കാംപെൽ പ്രൈസ് ലഭിച്ചു.
2016 ൽ കേന്ദ്ര സാഹിത്യ അക്കാദമി പുരസ്കാരം ലഭിച്ചു.
കൃതികൾ സർവൈവിംഗ് വുമൻ, 2000.
ISBN 0-14-028715-9 .
ബോംബെ, മേരി ജാൻ: റൈറ്റിംഗ്സ് ഓൺ മുംബൈ വിത്ത് നരേഷ് ഫെർണാണ്ടസ്, പെൻഗ്വിൻ ബുക്ക്സ്, 2003.
അസൈലം ആൻഡ് അദർ പോയംസ് .
അലൈഡ് പബ്ലിഷേഴ്സ്, ഇന്ത്യ.
ISBN 81-7764-527-7 കൺഫ്രോണ്ടിംഗ് ലൗ (edited with Arundhathi Subramaniam ) .
(ഇംഗ്ലീഷ് കവിത).
പെൻഗ്വിൻ ബുക്ക്സ്.
ISBN 0-14-303264-X ഹെലൻ: ദ ലൈഫ് ആൻഡ് ടൈംസ് ഓഫ് ആൻ എച്ച്-ബോംബ്(2006) : പെൻഗ്വിൻ ബുക്ക്സ്, 2006.
ISBN 0-14-303124-4 .
റിഫ്ലക്റ്റഡ് ഇൻ വാട്ടർ : റൈറ്റിംഗ്സ് ഓൺ ഗോവ .
പെൻഗ്വിൻ ഗ്രൂപ്പ്, 2006.
ISBN 0-14-310081-5 .
എം ആൻഡ് ദ ബിഗ് ഹൂം .
അലിഫ് ബുക്ക് കമ്പനി, 2012.
ISBN 8192328023 പുരസ്കാരങ്ങൾ 2007 ദേശീയ ചലച്ചിത്ര മേളയിൽ മികച്ച ചലച്ചിത്ര ഗ്രന്ഥത്തിനുള്ള പുരസ്കാരം (ഹെലൻ: ദ ലൈഫ് ആൻഡ് ടൈംസ് ഓഫ് ആൻ എച്ച്-ബോംബ്(2006)) 2012 ഹിന്ദു ലിറ്റററി പ്രൈസ് (യെം ആൻഡ് ദ ബിഗ് ഹൂം ) 2013 ക്രോസ്വേഡ് ബുക്ക് അവാർഡ് (യെം ആൻഡ് ദ ബിഗ് ഹൂം ) for Em and the Big Hoom 2016 Windham–Campbell Literature Prizes (Fiction) for Em and The Big Hoom 2016 കേന്ദ്ര സാഹിത്യ അക്കാദമി പുരസ്കാരം (യെം ആൻഡ് ദ ബിഗ് ഹൂം) അവലംബം Jerry Pinto എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ജെറിക്കോവാക്കോവാറ ദേശീയോദ്യാനം
ജെറിക്കോവാക്കോവാറ ദേശീയോദ്യാനം ( പോർച്ചുഗീസ് : Parque Nacional de Jericoacoara) ബ്രസീലിലെ സിയാറാ സംസ്ഥാനത്ത് ജിജോക്ക ഡി ജെറിക്കോവാക്കോവാറ മുനിസിപ്പാലിറ്റിയിൽ സ്ഥിതിചെയ്യുന്ന ഒരു ദേശീയോദ്യാനമാണ്.
ഇതിൻറെ സമുദ്രതീരത്ത് പ്രസിദ്ധമായ ജെറിക്കോവാക്കോവാറ ബീച്ച് സ്ഥിതിചെയ്യുന്നു.
ഒരു തദ്ദേശീയ ഭാഷയായ " ടുപി "യിൽനിന്നുള്ള പദമാണ് ജെറിക്കോവാക്കാവാറ എന്നത്.
ഇതിൻറെ അർത്ഥം ആമകളുടെ വീട് എന്നാണ്.
ഈ പേരിൽത്തന്നെയാണ് സിയാറായിലെ ഒരു ബീച്ചും ഒരു പട്ടണവും അതുപോലെതന്നെ ചുറ്റുപാടുമായി രൂപീകരിക്കപ്പെട്ടിരിക്കുന്ന ദേശീയോദ്യാനവുമെല്ലാം അറിയപ്പെടുന്നത്.
ജെറിക്കോവാക്കാവാര വിൻഡ്സർഫിംഗിനും സാൻഡ്ബോർഡിനും അനുകൂലമായ സാഹചര്യങ്ങളുള്ള സ്ഥലമാണ്.
ചരിത്ര പ്രാധാന്യമുള്ള ഒരു വസ്തുത, വിസെന്റെ യാനസ് പിസോൺ ( ക്രിസ്റ്റഫർ കൊളംബസിന്റെ കപ്പലായ നൌ നിന യുടെ ക്യാപ്റ്റൻ), 1499 ൽ ജെറിക്കോവാക്കാവാറ തുറമുഖത്ത് നങ്കൂരമിട്ടിരുന്നു.
എന്നാൽ അതേ വർഷം ഒപ്പുവച്ച ടോർഡെസില്ലാസ് ഉടമ്പടിയുടെ ഫലമായി ആ സമയത്ത് ഇത് ഔദ്യാഗികമായിരുന്നില്ല.
ജെറിക്കോവാക്കാവാ പരിസ്ഥിതി സംരക്ഷണ പ്രദേശം ( പോർച്ചുഗീസ് : Área de Proteção Ambiental Jericoacoara ) സ്ഥാപിതമായത് 1984 ഒക്ടോബർ 29-നായിരുന്നു.
അതിൽ ജെറിക്കാവാക്കാവാര എന്ന ഗ്രാമം ഉൾപ്പെട്ടിരുന്നതു കൂടാതെ 8,416 ഹെക്ടർ (20,800 ഏക്കർ) പ്രദേശമായിരുന്നു ഉണ്ടായിരുന്നത്.
സംസ്ഥാന പരിസ്ഥിതി സംരക്ഷണ മേഖലയിൽ നിന്ന് ഈ പ്രദേശം ഏറ്റെടുക്കുകയും 2002 ഫെബ്രുവരി 4 ന് ജെറിക്കോവാക്കാവാറ ദേശീയോദ്യാനം രൂപീകരിക്കപ്പെടുകയും ചെയ്തു.
പരിസ്ഥിതി ദുർബലമായ മണൽക്കുന്നുകളുടെ കൂടുതൽ വളർച്ച ഉണ്ടാകാതിരിക്കാൻ ഗ്രാമത്തിന്റെ പ്രാന്തപ്രദേശങ്ങളിൽ ഒരു ഫെഡറൽ പരിസ്ഥിതി സംരക്ഷണ പ്രദേശം ഇതോടൊപ്പം സ്ഥാപിക്കുകയും ചെയ്തു.
2005 സെപ്റ്റംബറിൽ 207 hectares (510 acres) പ്രദേശംകൂടി ദേശീയോദ്യാനത്തോട് കൂട്ടിച്ചേർത്തു.
ജെറാൾഡ് റസ്സൽ ഇംഗ്ലീഷ് വിലാസം https://ml.wikipedia.org/wiki/Gerald_Russell
ബ്രിട്ടീഷ് സൈക്യാട്രിസ്റ്റായ (മാനസികരോഗ, വിദഗ്ദ്ധൻ; ജനുവരി 12, 1928- ലണ്ടൻ , യുണൈറ്റഡ് കിങ്ഡം ; 26 ജൂലൈ 2018) പ്രഫസ്സർ ജറാൾഡ് ഫ്രാൻസിസ് മോറിസ് റസ്സൽ 1928 ജനുവരി 12ന് ജെറാർഡ്സ്ബെർഗൻ എന്ന സ്ഥലത്താണ് ജനിച്ചത്.
1979ൽ അദ്ദേഹം ബുളീമിയ നെർവോസ എന്ന അസുഖത്തെ ആദ്യമായി വിവരിച്ചു.
റസ്സൽസ് സൈൻ എന്ന പേര് അദ്ദേഹത്തിന്റെ ബഹുമാനാർത്ഥമാണ്.
എഡിൻബറയിലെ ജോർജ് വാഷിംഗ്ടൺ കോളേജിൽ നിന്നാണ് അദ്ദേഹം 1950ൽ വൈദ്യശാസ്ത്ര പഠനം പൂർത്തിയാക്കിയത്.
1971 മുതൽ 1979 വരെ അദ്ദേഹം കൺസൾട്ടന്റ് മാനസികരോഗവിദഗ്ദ്ധനും പ്രഫസ്സറുമായി ലണ്ടനിലെ റോയൽ ഫ്രീ ഹോസ്പിറ്റലിലും 1979 മുതൽ 1993 വരെ മാനസികരോഗ ഇൻസ്റ്റിറ്റ്യൂട്ടിലെ പ്രഫസറായി മൗഡ്സ്ലേയ് ഹോസ്പിറ്റലിലും ജോലി ചെയ്തു.
ഇവിടെയാണ് അദ്ദേഹം ഭക്ഷണസംബന്ധമായ രോഗങ്ങളുടെ യൂണിറ്റ് സ്ഥാപിച്ചത് (ഇതിന് അദ്ദേഹത്തിന്റെ പേരിടപ്പെട്ടു).
1993 മുതൽ അദ്ദേഹം കെന്റിലെ ബ്രോംലി എന്ന സ്ഥലത്തുള്ള പ്രയറി ആശുപത്രിയിലാണ് ജോലി ചെയ്യുന്നത്.
റസ്സൽ മാർഗരറ്റ് ടൈലറെ 1950 സെപ്റ്റംബർ 8ന് വിവാഹം ചെയ്തു.
1951ലും 1956ലും 1957ലും അദ്ദേഹത്തിന് 3 പുത്രന്മാർ ജനിച്ചു.
അവലംബം പുറത്തേയ്ക്കുള്ള കണ്ണികൾ Debrett's online
ഈ എന്ന ലേഖനം about a United Kingdom psychiatrist ഒരു stub ആണ്.
ജെറി അമൽദേവ് ഇംഗ്ലീഷ് വിലാസം https://ml.wikipedia.org/wiki/Jerry_Amaldev
മലയാള ചലച്ചിത്രരംഗത്തെ ഒരു പ്രശസ്ത സംഗീതസംവിധായകനാണ് ജെറി അമൽദേവ് .
കൊച്ചി ബോസ്കോ കലാസമതിയിൽ ഒരു ഗായകനായിരുന്നു ജെറി.
അമേരിക്കയിലെ ന്യൂയോർക്ക് സംസ്ഥാനത്തിലെ ഇത്താക്കയിലെ കോർണെൽ സർവ്വകലാശാലയിൽ നിന്ന് സംഗീതത്തിൽ ബിരുദവും സംഗീതസംവിധാനത്തിൽ ബിരുദാനന്തര ബിരുദവും നേടിയ ജെറി അല്പം കാലം അദ്ധ്യാപകനായി ക്വീൻസ് കോളെജിൽ ജോലിചെയ്തു.
ഇന്ത്യയിൽ തിരിച്ചുവന്ന ജെറി ഉത്തരേന്ത്യയിലെ പ്രശസ്ത ചലച്ചിത്രസംഗീതസംവിധായകനായ നൗഷാദിന്റെ സഹായിയായി 5 വർഷം ജോലിചെയ്തു.
മുഹമ്മദ് റാഫി , ലത മങ്കേഷ്കർ തുടങ്ങിയ ഇന്ത്യൻ സംഗീത രംഗത്തെ പല ഗായകരെയും ഈ വേഷത്തിൽ ജെറി പരിശീലിപ്പിച്ചു.
മദ്രാസിലെ സ്റ്റെല്ലാ മേരീസ് കോളെജിലും അമേരിക്കൻ ഇന്റർനാഷണൽ സ്കൂളിലും ജെറി സംഗീതം പഠിപ്പിച്ചു.
ജെറി അമൽദേവ് സംഗീതസംവിധാനം ചെയ്ത പ്രശസ്ത ചിത്രങ്ങൾ മഞ്ഞിൽ വിരിഞ്ഞ പൂക്കൾ ( 1980 -ൽ സംഗീതസംവിധാനത്തിന് സംസ്ഥാന അവാർഡ് ലഭിച്ച ചിത്രം‌) നോക്കെത്താ ദൂരത്ത് കണ്ണുംനട്ട് പൂവിനു പുതിയ പൂന്തെന്നൽ എന്റെ മാമാട്ടിക്കുട്ടിയമ്മയ്ക്ക് എന്നെന്നും കണ്ണേട്ടന്റെ കാട്ടുപോത്ത് മികച്ച ഗാനങ്ങൾ ഗാനം സിനിമ മിഴിയോരം നനഞ്ഞൊഴുകും മഞ്ഞിൽ വിരിഞ്ഞ പൂക്കൾ മഞ്ചാടിക്കുന്നിൽl മഞ്ഞിൽ വിരിഞ്ഞ പൂക്കൾ കൊഞ്ചും ചിലങ്കേ ധന്യ എല്ലാം ഓർമ്മകൾ ഒരു വിളിപ്പാടകലെ പ്രകാശ നാളം ചുണ്ടിൽ മാത്രം ഒരു വിളിപ്പാടകലെ ഇനിയുമേതു തീരം പൂവിരിയും പുലരി ആളൊരുങ്ങി അരങ്ങൊരുങ്ങി എന്റെ മാമാട്ടിക്കുട്ടിയമ്മയ്ക്ക് കണ്ണോടു കണ്ണോരം എന്റെ മാമാട്ടിക്കുട്ടിയമ്മയ്ക്ക് പെണ്ണിന്റെ ചെഞ്ചുണ്ടിൽ ഗുരുജീ ഒരു വാക്ക്‌ വാചാലം എൻ മൗനവും കൂടും തേടി ആയിരം കണ്ണുമായ്‌ നോക്കെത്താ ദൂരത്ത്‌ കണ്ണും നട്ട് ദേവദുന്ദുഭി എന്നെന്നും കണ്ണേട്ടന്റെ
മോഹൻലാൽ ആദ്യമായി അഭിനയിച്ച സിനിമയായ "മഞ്ഞിൽ വിരിഞ്ഞ പൂക്കൾ" എന്ന ചിത്രത്തിന്റെയും, കൈതപ്രം ദാമോദരൻ നമ്പൂതിരി ആദ്യമായി പാട്ടുകളെഴുതിയ "എന്നെന്നും കണ്ണേട്ടന്റെ" എന്ന ചിത്രത്തിന്റെയും സംഗീത സംവിധായകനാണ് ജെറി അമൽദേവ്.
താരതമ്യേന എണ്ണത്തിൽ വളരെ കുറച്ചു ചിത്രങ്ങക്ക് മാത്രമേ അദ്ദേഹം സംഗീതം ചെയ്തിട്ടുള്ളു എങ്കിലും കഴിഞ്ഞ നാലര പതിറ്റാണ്ടുകളായി അദ്ദേഹത്തിന് ഹിറ്റുകൾ സമ്മാനിക്കുവാൻ കഴിഞ്ഞു.
ഇന്ന് കൊച്ചി ചോയ്സ് സ്കൂളിൽ സംഗീത അദ്ധ്യാപകനായി ജെറി അമൽദേവ് ജോലിചെയ്യുന്നു.
ജെറി എലി ഇംഗ്ലീഷ് വിലാസം https://ml.wikipedia.org/wiki/Jerry_Mouse
ജെറി എന്നത് ഒരു സാങ്കല്പിക കാർട്ടൂൺ കഥാപാത്രമാണ്.
വില്യം ഹന്നയും , ജോസഫ് ബാർബെറയുമാണ് ജെറി എന്ന എലിയെ കാർട്ടൂൺ പരമ്പരകളിലൂടെ സൃഷ്ടിച്ചത്.
ബ്രൗൺ നിറമുള്ള ഈ എലി 1940-ൽ പുറത്തിറങ്ങിയ 'പസ്സ് ഗെറ്റ്സ് ദി ബൂട്ട്' എന്ന കാർട്ടൂണിലാണ് ആദ്യമായി പ്രത്യക്ഷപ്പെടുന്നത്.
പ്രാരംഭഘട്ടത്തിൽ പ്രത്യേകമായൊരു പേര് ഉണ്ടായിരുന്നില്ല.
ടോം ആൻഡ് ജെറി എന്ന കാർട്ടൂൺ പരമ്പരയിലൂടെയാണ് ജെറി എന്ന പേരിൽ അറിയപ്പെടാൻ തുടങ്ങിയത്.
ഝാർഖണ്ഡ്‌ മുക്തി മോർച്ച ഇംഗ്ലീഷ് വിലാസം https://ml.wikipedia.org/wiki/Jharkhand_Mukti_Morcha
ഝാർഖണ്ഡ്‌ ആസ്ഥാനമായുള്ള ഒരു അംഗീകൃത സംസ്ഥാന പാർട്ടിയാണ് ഝാർഖണ്ഡ്‌ മുക്തി മോർച്ച .
ഝാർഖണ്ഡ്‌ കൂടാതെ അയൽ സ്ംസ്ഥാനങ്ങളായ ഒറീസയിലും പശ്ചിമ ബംഗാളിലും ചെറിയ തോതിലുള്ള സ്വാധീനമുണ്ട്.
ഝാർഖണ്ഡ്‌ സംസ്ഥാനം രൂപീകരിക്കുന്നതിൽ ജെ.എം.എം വലിയ പങ്കു വഹിച്ചു.
ഷിബു സോറൻ ആണ് നിലവിലെ അദ്ധ്യക്ഷൻ.
ഝാർഖണ്ഡ്‌ മുഖ്യമന്ത്രിമാരുടെ പട്ടിക ഇംഗ്ലീഷ് വിലാസം https://ml.wikipedia.org/wiki/List_of_chief_ministers_of_Jharkhand
ഇന്ത്യയിലെ ഝാർഖണ്ഡ്‌ സംസ്ഥാനത്തെ ഭരണത്തലവൻ ആണ് ഝാർഖണ്ഡ്‌ മുഖ്യമന്ത്രി .
2000 നവംബർ 15 നു സംസ്ഥാനം രൂപീകരിച്ചതുമുതൽ ആറു പേർ ഇതുവരെ മുഖ്യമന്ത്രി സ്ഥാനം വഹിച്ചിട്ടുണ്ട്.
ആദ്യ മുഖ്യമന്ത്രി ബാബുലാൽ മറാൻഡി ആയിരുന്നു.
ഏറ്റവും കൂടുതൽ കാലം സ്ഥാനം വഹിച്ച അർജുൻ മുണ്ഡ പക്ഷെ ഇതുവരെ ഒരു മുഴുവൻ ഭരണകാലവും ഈ സ്ഥാനത്തിരുന്നിട്ടില്ല.
ഷിബു സോറനും മകൻ ഹേമന്ത് സോറനും മുഖ്യമന്ത്രിമാരായിട്ടുണ്ട്.
സ്വതന്ത്ര സ്ഥാനാർഥി ആയിരുന്ന മധു കോഡയും ഝാർഖണ്ഡ്‌ മുഖ്യമന്ത്രി ആയിട്ടുണ്ട് .
മൂന്നു സമയങ്ങളിലായി ഝാർഖണ്ഡ്‌ രാഷ്ട്രപതി ഭരണവും ഉണ്ടായി.
ഇപ്പോൾ ഹേമന്ത് സോറനാണ് ഝാർഖണ്ഡ്‌ മുഖ്യമന്ത്രി.
മുഖ്യമന്ത്രിമാരുടെ പട്ടിക ഭാരതീയ ജനതാ പാർട്ടി ഝാർഖണ്ഡ്‌ മുക്തി മോർച്ച സ്വതന്ത്രൻ N/A ( രാഷ്ട്രപതി ഭരണം ) No. പേര് ചിത്രം ഭരണകാലം (ദൈർക്യം) പാർട്ടി അസംബ്ലി ( തിരഞ്ഞെടുപ്പ് ) Ref. 1 ബാബുലാൽ മറാണ്ഡി 15 നവംബർ 2000 – 18 മാർച്ച് 2003 (2 വർഷങ്ങൾ, 4 മാസങ്ങൾ 3 ദിവസങ്ങൾ) ഭാരതീയ ജനതാ പാർട്ടി ആദ്യ/ഇടക്കാല അസംബ്ലി ( 2000 election ) 2 അർജുൻ മുണ്ഡ 18 മാർച്ച് 2003 – 2 മാർച്ച് 2005 (1 വർഷം, 11 മാസങ്ങൾ 12 ദിവസങ്ങൾ) 3 ഷിബു സോറൻ 2 മാർച്ച് 2005 – 12 മാർച്ച് 2005 (10 ദിവസങ്ങൾ) ഝാർഖണ്ഡ്‌ മുക്തി മോർച്ച രണ്ടാം അസംബ്ലി ( 2005 election ) (2) അർജുൻ മുണ്ഡ 12 മാർച്ച് 2005 – 19 സെപ്റ്റംബർ 2006 (1 വർഷം, 6 മാസങ്ങൾ 7 ദിവസങ്ങൾ) ഭാരതീയ ജനതാ പാർട്ടി 4 മധു കോഡ 19 സെപ്റ്റംബർ 2006 – 27 ആഗസ്ത് 2008 (1 വർഷം, 11 മാസങ്ങൾ 8 ദിവസങ്ങൾ) സ്വതന്ത്രൻ (3) ഷിബു സോറൻ 27 ആഗസ്ത് 2008 – 19 ജനുവരി 2009 (4 മാസങ്ങൾ 23 ദിവസങ്ങൾ) ഝാർഖണ്ഡ്‌ മുക്തി മോർച്ച – ഒഴിവ് ( രാഷ്ട്രപതി ഭരണം ) 19 ജനുവരി 2009 – 30 ഡിസംബർ 2009 (11 മാസങ്ങൾ 11 ദിവസങ്ങൾ) N/A (3) ഷിബു സോറൻ 30 ഡിസംബർ 2009 – 1 ജൂൺ 2010 (5 മാസങ്ങൾ 2 ദിവസങ്ങൾ) ഝാർഖണ്ഡ്‌ മുക്തി മോർച്ച മൂന്നാം അസംബ്ലി ( 2009 election ) – ഒഴിവ് ( രാഷ്ട്രപതി ഭരണം ) 1 ജൂൺ 2010 – 11 സെപ്റ്റംബർ 2010 (3 മാസങ്ങൾ 10 ദിവസങ്ങൾ) N/A (2) അർജുൻ മുണ്ഡ 11 സെപ്റ്റംബർ 2010 – 18 ജനുവരി 2013 (2 വർഷങ്ങൾ, 4 മാസങ്ങൾ 7 ദിവസങ്ങൾ) ഭാരതീയ ജനതാ പാർട്ടി – ഒഴിവ് ( രാഷ്ട്രപതി ഭരണം ) 18 ജനുവരി 2013 – 13 ജൂലൈ 2013 (5 മാസങ്ങൾ 25 ദിവസങ്ങൾ) N/A 5 ഹേമന്ത് സോറൻ 13 ജൂലൈ 2013 – 28 ഡിസംബർ 2014 (1 വർഷം, 5 മാസങ്ങൾ 15 ദിവസങ്ങൾ) ഝാർഖണ്ഡ്‌ മുക്തി മോർച്ച 6 രഘുബർ ദാസ് 28 ഡിസംബർ 2014 – 28 December 2019 (5 വർഷങ്ങൾ 1 ദിവസം) ഭാരതീയ ജനതാ പാർട്ടി നാലാം അസംബ്ലി ( 2014 election ) (5) ഹേമന്ത് സോറൻ 29 December 2019 – present (4 വർഷങ്ങൾ, 9 മാസങ്ങൾ 12 ദിവസങ്ങൾ) ഝാർഖണ്ഡ്‌ മുക്തി മോർച്ച അഞ്ചാം അസംബ്ലി ( 2019 election ) കുറിപ്പുകൾ Chief ministers of Jharkhand എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഝാർഖണ്ഡ്‌ വികാസ് മോർച്ച (പ്രജാതാന്ത്രിക്)
മുൻ കേന്ദ്രമന്ത്രിയും ഝാർഖണ്ഡ് സംസ്ഥാനത്തിന്റെ ആദ്യ മുഖ്യമന്ത്രിയുമായ ബാബുലാൽ മറാണ്ടി സ്ഥാപിച്ച ഒരു സംസ്ഥാന രാഷ്ട്രീയ പാർട്ടിയായിരുന്നു ജാർഖണ്ഡി വികാസ് മോർച്ച (പ്രജാതാന്ത്രിക്) (ജെവിഎം(പി)).
2006 സെപ്റ്റംബർ 24ന് ഹസാരിബാഗിൽവെച്ച് മറാണ്ടി പാർട്ടി രൂപീകരണം പ്രഖ്യാപിച്ചു.
നേരത്തെ ഭാരതീയ ജനതാ പാർട്ടി അംഗമായിരുന്ന മറാണ്ടി, പാർട്ടിയിൽ താൻ ഒതുക്കപ്പെടുകയാണെന്ന് തോന്നിയതിനാൽ 2006 മധ്യത്തിൽ രാജിവച്ചു.
സംസ്ഥാന നിയമസഭയിൽ ഭരണകക്ഷിയായ ബിജെപിയുടെ നേതൃത്വത്തിലുള്ള സഖ്യാംഗങ്ങൾക്കൊപ്പം ഇരിക്കാൻ അനുവദിക്കണമെന്ന് സ്പീക്കർക്ക് അപേക്ഷ നൽകി ഒരു ദിവസം കഴിഞ്ഞ് 2015 ഫെബ്രുവരി 11ന് ആറ് ജെവിഎം എംഎൽഎമാർ ബിജെപിയിൽ ചേർന്നു.
നവീൻ ജയ്സ്വാൾ (ഹാതിയ), അമർ കുമാർ ബൌരി (ചന്ദൻകിയാരി), ഗണേഷ് ഗഞ്ചു (സിമരിയ), അലോക് കുമാർ ചൌരാസിയ (ദൽതൻഗഞ്ച്), രൺധീർ കുമാർ സിംഗ് (ശരത), ജാനകി യാദവ് (ബർകാതാ) എന്നിവർ ന്യൂഡൽഹിയിലെ ഝാർഖണ്ഡ് ഭവനിൽ വച്ച് ബിജെപിയിൽ ചേർന്നു.
2020 ഫെബ്രുവരി 17 ന് റാഞ്ചി ജഗന്നാഥ്പൂർ മൈതാനത്ത് കേന്ദ്ര ആഭ്യന്തരമന്ത്രി അമിത് ഷാ , ബിജെപി അധ്യക്ഷൻ ജഗത് പ്രകാശ് നദ്ദ , ഝാർഖണ്ഡിലെ മുൻ മുഖ്യമന്ത്രിമാരായ അർജുൻ മുണ്ട , രഘുബർ ദാസ് എന്നിവരുടെ സാന്നിധ്യത്തിൽ ഝാർഖണ്ഡ് വികാസ് മോർച്ച (പ്രജാതാന്ത്രിക്) ഭാരതീയ ജനതാ പാർട്ടിയിൽ ലയിച്ചു.
പാർട്ടി വിരുദ്ധ പ്രവർത്തനങ്ങളുടെ പേരിൽ എംഎൽഎമാരായ പ്രദീപ് യാദവ്, ബന്ധു ടിർക്കി എന്നിവരെ മറാണ്ടി നേരത്തെ പാർട്ടിയിൽ നിന്ന് പുറത്താക്കിയിരുന്നു.
ഇരുവരും പിന്നീട് ഇന്ത്യൻ നാഷണൽ കോൺഗ്രസിൻറെ ഡൽഹി ആസ്ഥാനത്ത് വച്ച് കോൺഗ്രസിൽ ചേർന്നു.
പരാമർശങ്ങൾ ബാഹ്യ ലിങ്കുകൾ ഝാർഖണ്ഡ് വികാസ് മോർച്ച, ഔദ്യോഗിക വെബ്സൈറ്റ് Archived 2024-04-19 at the Wayback Machine .
ജദുനാഥ് സിംഗ് ഇംഗ്ലീഷ് വിലാസം https://ml.wikipedia.org/wiki/Jadunath_Singh
1947-ലെ ഇന്ത്യ-പാകിസ്ഥാൻ യുദ്ധത്തിൽ  പങ്കെടുക്കുകയും മരണാനന്തരം പരമവീര ചക്ര നൽകി ആദരിക്കപ്പെടുകയും ചെയ്ത ഒരു ഇന്ത്യൻ സൈനികനായിരുന്നു ജദുനാഥ് സിംഗ് (1916-1948) .
1941-ൽ ബ്രിട്ടീഷ് ഇന്ത്യൻ ആർമിയിൽ ചേർന്ന സിംഗ് രണ്ടാം ലോകമഹായുദ്ധത്തിൽ ജപ്പാൻകാർക്കെതിരെ ബർമ്മയിൽ പോരാടുകയും പിന്നീട് 1947-ലെ ഇന്ത്യ-പാകിസ്ഥാൻ യുദ്ധത്തിൽ ഇന്ത്യൻ സൈന്യത്തിൽ അംഗമാകുകയും ചെയ്തു.
1948 ഫെബ്രുവരി 6-ന് നൗഷഹ്‌റയുടെ വടക്കുള്ള ടെയിൻ ധറിൽ നടന്ന ഒരു പ്രവർത്തനത്തിന് നായിക് സിംഗിന് പരമവീര ചക്ര ലഭിക്കുകയും ചെയ്തു.
ഒമ്പത് പേരുള്ള ഫോർവേഡ് സെക്ഷൻ പോസ്റ്റാണ് സിംഗ് നയിച്ചത്.
മുന്നേറുന്ന പാകിസ്ഥാൻ സേനയുടെ എണ്ണം കൂടുതലാണെങ്കിലും, പോസ്റ്റിനെ മറികടക്കാനുള്ള പാകിസ്ഥാൻ സേനയുടെ മൂന്ന് ശ്രമങ്ങളെ പ്രതിരോധിക്കാൻ സിംഗ് തന്റെ ആളുകളെ നയിച്ചു.
രണ്ടാമത്തെ ആക്രമണത്തിനിടെയാണ് സിംഗിന് പരിക്കേറ്റത്.
ഒരു സ്റ്റെൻ തോക്കുപയോഗിച്ച്, നിശ്ചയദാർഢ്യത്തോടെ അദ്ദേഹം ആക്രമണകാരികളെ പിൻവലിക്കാൻ ഇടയാക്കുന്ന  മൂന്നാമത്തെ ആക്രമണം ഒറ്റയ്‌ക്ക് നടത്തി.
അതിലൂടെ അദ്ദേഹം കൊല്ലപ്പെട്ടു.
ഷാജഹാൻപൂരിലെ ഒരു സ്‌പോർട്‌സ് സ്റ്റേഡിയവും ഒരു ക്രൂഡ് ഓയിൽ ടാങ്കറും സിംഗിന്റെ പേരിലാണ് അറിയപ്പെടുന്നത്.
1916 നവംബർ 21-ന്  ഉത്തർപ്രദേശിലെ ഷാജഹാൻപൂരിലെ ഖജൂരി ഗ്രാമത്തിൽ ഒരു റാത്തോഡ് രജപുത്ര കുടുംബത്തിലാണ് സിംഗ് ജനിച്ചത്.
കർഷകനായ ബീർബൽ സിംഗ് റാത്തോഡിന്റെയും ജമുന കൻവാറിന്റെയും മകനായി ആറ് സഹോദരന്മാരും ഒരു സഹോദരിയുമുള്ള എട്ട് മക്കളിൽ മൂന്നാമനായിരുന്നു അദ്ദേഹം.
സിംഗ് തന്റെ ഗ്രാമത്തിലെ ഒരു പ്രാദേശിക സ്കൂളിൽ നാലാം വർഷം വരെ പഠിച്ചുവെങ്കിലും കുടുംബത്തിന്റെ സാമ്പത്തിക സ്ഥിതി കാരണം അദ്ദേഹത്തിന് കൂടുതൽ വിദ്യാഭ്യാസം തുടരാൻ കഴിഞ്ഞില്ല.
കുട്ടിക്കാലത്തിന്റെ ഭൂരിഭാഗസമയവും ഫാമിന് ചുറ്റുമുള്ള കാർഷിക ജോലികളിൽ കുടുംബത്തെ സഹായിക്കാനാണ് അദ്ദേഹം ചെലവഴിച്ചത്.
വിനോദത്തിനായി അദ്ദേഹം ഗുസ്തിയിലേർപ്പെടുകയും  ഒടുവിൽ തന്റെ ഗ്രാമത്തിലെ ഗുസ്തി ചാമ്പ്യനായി മാറുകയും ചെയ്തു.
ഹിന്ദു ദൈവമായ ഹനുമാനെ സേവിക്കുന്നതിലൂടെ അദ്ദേഹത്തിന്റെ സ്വഭാവത്തിനും ക്ഷേമത്തിനും "ഹനുമാൻ ഭഗത് ബാൽ ബ്രഹ്മചാരി" എന്ന വിളിപ്പേര് ലഭിച്ചു.
സിംഗ് വിവാഹം കഴിച്ചിട്ടില്ല.
സൈനിക ജീവിതം നൗഷേര ജെ കെയ്ക്ക് സമീപമുള്ള തൈന്ദർ ടോപ്പിലെ നായിക് ജാദുനാഥ് സിംഗ് സ്മാരകം
1941 നവംബർ 21-ന് രണ്ടാം ലോകമഹായുദ്ധസമയത്ത്, ഫത്തേഗഡ് റെജിമെന്റൽ സെന്ററിൽ സിംഗ് ബ്രിട്ടീഷ് ഇന്ത്യൻ ആർമിയുടെ ഏഴാമത്തെ രജപുത്ര റെജിമെന്റിൽ ചേർന്നു.
പരിശീലനം പൂർത്തിയാക്കിയ ശേഷം സിംഗിനെ റെജിമെന്റിന്റെ ഒന്നാം ബറ്റാലിയനിലേക്ക് നിയമിച്ചു.
1942-ന്റെ അവസാനത്തിൽ ജപ്പാൻകാർക്കെതിരെ അവർ യുദ്ധം ചെയ്ത ബർമ്മ കാമ്പെയ്‌നിനിടെ, അരാകാൻ പ്രവിശ്യയിലേക്ക് [എ] ബറ്റാലിയൻ വിന്യസിക്കപ്പെട്ടു.
14-ആം ഇന്ത്യൻ ഇൻഫൻട്രി ഡിവിഷനിലേക്ക് നിയോഗിക്കപ്പെട്ട 47-ാമത് ഇന്ത്യൻ ഇൻഫൻട്രി ബ്രിഗേഡിന്റെ ഭാഗമായിരുന്നു ബറ്റാലിയൻ.
1942-ന്റെ അവസാനത്തിലും 1943-ന്റെ തുടക്കത്തിലും മയൂ പർവതനിരകൾക്ക് ചുറ്റും യുദ്ധം ചെയ്തു.
അക്യാബ് ദ്വീപ് തിരിച്ചുപിടിക്കാനുള്ള ഒരു ഓപ്പറേഷന്റെ ഭാഗമായി മയൂ പെനിൻസുലയിൽ നിന്ന് ഡോൺബൈക്കിലേക്ക് മുന്നേറി.
1942 ഡിസംബറിൽ കോണ്ടൻ എന്ന ഗ്രാമങ്ങളുടെ കൂട്ടത്തിന് ചുറ്റും രജപുത്രർ തടഞ്ഞുവെച്ചെങ്കിലും മുന്നേറ്റം സാവധാനം ഡോൺബാക്കിലേക്ക് തുടർന്നു.
അവിടെയാണ് ബ്രിഗേഡിന്റെ ആക്രമണം നിലച്ചത്.
തുടർന്ന് 55-ാമത് ഇന്ത്യൻ ഇൻഫൻട്രി ബ്രിഗേഡ് 1943 ഫെബ്രുവരി ആദ്യം അവരെ മോചിപ്പിച്ചു.
ഏപ്രിൽ ആദ്യം ജാപ്പനീസ് പ്രത്യാക്രമണം നടത്തി.
47-ആം ബ്രിഗേഡ് ഇൻഡാന് ചുറ്റും വിച്ഛേദിക്കപ്പെട്ടു.
ഒടുവിൽ സഖ്യശക്തികളിലേക്ക് തിരിച്ചുപോകാൻ ചെറുസംഘങ്ങളായി പിരിഞ്ഞു.
ബ്രിഗേഡിലെ അവശേഷിക്കുന്ന അംഗങ്ങൾ ഇന്ത്യയിലേക്ക് മടങ്ങി.
1945-ൽ, സിംഗിന്റെ ബറ്റാലിയനെ 2-ആം ഇന്ത്യൻ ഇൻഫൻട്രി ബ്രിഗേഡിലേക്ക് നിയോഗിക്കുകയും ആൻഡമാൻ നിക്കോബാർ ദ്വീപുകളുടെ പ്രതിരോധം ഏറ്റെടുക്കുകയും ചെയ്തു.
1945 ഒക്ടോബർ 7-ന് കീഴടങ്ങിയ ജാപ്പനീസ് സൈന്യം ഈ ദ്വീപുകൾ ഭാഗികമായി കൈവശപ്പെടുത്തിയിരുന്നു.
ഇന്ത്യയിലേക്ക് മടങ്ങിയ ശേഷം, സിംഗ് നായ്ക് (കോർപ്പറൽ) പദവിയിലേക്ക് ഉയർത്തപ്പെട്ടു.
വിഭജനത്തിനുശേഷം,  ഇന്ത്യൻ സൈന്യത്തിൽ ഏഴാമത്തെ രജപുത്ര റെജിമെന്റ് സജ്ജീകരിച്ചു.
സിംഗ് പുതുതായി ആരംഭിച്ച ഇന്ത്യൻ റെജിമെന്റിൽ തുടരുകയും അതിന്റെ ഒന്നാം ബറ്റാലിയനിൽ സേവനം തുടരുകയും ചെയ്തു.
1947 ഒക്ടോബറിൽ, ജമ്മു കാശ്മീരിൽ പാകിസ്ഥാൻ ആക്രമണവിമാനം നടത്തിയ ആക്രമണത്തെത്തുടർന്ന്, ഇന്ത്യൻ ക്യാബിനറ്റിന്റെ പ്രതിരോധ സമിതി സൈനിക ആസ്ഥാനത്തോട് സൈനിക പ്രതികരണം നടത്താൻ നിർദ്ദേശിച്ചു.
നിർദ്ദേശപ്രകാരം ആക്രമണവിമാനത്തെ തുരത്താൻ സൈന്യം നിരവധി ഓപ്പറേഷനുകൾ ആസൂത്രണം ചെയ്തു.
അത്തരത്തിലുള്ള ഒരു ഓപ്പറേഷനിൽ, രാജ്പുത് റെജിമെന്റ് ഘടിപ്പിച്ച 50-ാം പാരാ ബ്രിഗേഡിന് നൗഷഹ്‌റയെ സുരക്ഷിതമാക്കാനും നവംബർ പകുതിയോടെ ജങ്കാറിൽ ഒരു താവളം സ്ഥാപിക്കാനും ഉത്തരവിട്ടു.
Citations References External links PVC recipients on Indian Army website
ജന സേന പാർട്ടി ഇംഗ്ലീഷ് വിലാസം https://ml.wikipedia.org/wiki/Jana_sena_party
ഇന്ത്യയിലെ ഒരു രാഷ്ട്രീയ പാർട്ടിയ ജനസേന പാർട്ടി .
2014 മാർച്ച് 14-ന് ആണ് ഈ പാർട്ടി രൂപീകരിക്കുന്നത്.
പവൻ കല്യാൺ എന്ന തെലുഗു സിനിമ താരം ആണ് ജനസേന പാർട്ടി രൂപീകരിച്ചത്.
ജനങ്ങളുടെ സൈന്യം എന്നാണ് ജന സേന എന്ന തെലുഗു പദത്തിന്റെ അർത്ഥം.
ജനസേന ബിജെപിയെ പിന്തുണക്കുന്നു.
ജതീന്ദ്ര നാഥ് സ്വർഗീയരി ഇംഗ്ലീഷ് വിലാസം https://ml.wikipedia.org/wiki/Jatindra_nath_swargiary
ബോഡോ ഭാഷയിലെ ഒരു ബാല സാഹിത്യകാരനാണ് ജതീന്ദ്ര നാഥ് സ്വർഗീയരി .
നാലോളം പുസ്തകങ്ങൾ രചിച്ചിട്ടുള്ള സ്വർഗീയരി ആംഗ്ലോ - ബോഡോ നിഗണ്ടുവിന്റെ പണിപ്പുരയിലാണ്.
വിവിധ പത്ര മാസികകളിൽ പ്രൂഫ് റീഡറായി ജോലി ചെയ്യുന്നു.
കൃതികൾ ബീർബലിനി സോലോ (Birbalni solo) 2007 ബോഡോവിലേക്ക് വിവർത്തനം തസ്ലീമ നസ്രീൻ - ലജ്ജ ബീർബൽ കഥകൾ ഈസോപ്പു കഥകൾ പുരസ്കാരങ്ങൾ കേന്ദ്ര സാഹിത്യ അക്കാദമിയുടെ ബാലസാഹിത്യരംഗത്തെ സമഗ്രസംഭാവനയ്ക്കുള്ള  പുരസ്കാരം (2013) അവലംബം ↑ {{ cite news }} : Check date values in: | accessdate= and | date= ( help ) ↑ {{ cite news }} : Check date values in: | accessdate= and | date= ( help ) ↑ {{ cite web }} : Check date values in: | accessdate= ( help )
ജന ലോക്പാൽ ഇംഗ്ലീഷ് വിലാസം https://ml.wikipedia.org/wiki/Jan_Lokpal_Bill
അഴിമതി പരിഹരിക്കുന്നതിന്, സ്വതന്ത്ര അധികാര വ്യവസ്ഥ നടപ്പാക്കുന്നതിനായി നിർദ്ദേശിക്കപ്പെട്ടിരുന്ന ഒരു ഇന്ത്യൻ കരടു നിയമമാണ് ജന ലോക്പാൽ.
തെരഞ്ഞെടപ്പ്‌ കമ്മീഷനെപ്പോലെ സ്വതന്ത്ര അധികാരമുള്ള ഈ വ്യവസ്ഥക്ക്, സർക്കാരിന്റെ അനുമതി കൂടാതെ രാഷ്ട്രീയക്കാരെയും ഉദ്യോഗസ്ഥരെയും വിചാരണ ചെയ്യുവാനും ശിക്ഷിക്കുവാനും അധികാരം ഉണ്ടായിരിക്കണം എന്നതായിരുന്നു ഈ കരടുനിയമത്തിലെ പ്രധാന വ്യവസ്ഥ.
ശാന്തി ഭൂഷൺ , കിരൺ ബേഡി , ജസ്റ്റിസ്‌ സന്തോഷ്‌ ഹെഗ്ടെ, അഡ്വക്കേറ്റ് പ്രശാന്ത് ഭൂഷൺ , മുൻ തെരഞ്ഞെടുപ്പു കമ്മീഷനാർ  ജെ.എം. ലിംഗ്ധോ എന്നിവർ, " അഴിമതിയ്ക്കെതിരെ  ഇന്ത്യ "  എന്ന സംഘടന, പൊതുജനങ്ങൾ  എന്നിവരുമായി കൂടിയാലോചിച്ചാണ്   ജന ലോക്പാൽ എന്ന  ഈ കരടു നിയമത്തിനു രൂപം നൽകിയത്.
കേന്ദ്രത്തിൽ ലോക്പാലും, സംസ്ഥാനങ്ങളിൽ ലോകായുക്തയും ആണ്  വിവക്ഷിച്ചിട്ടുള്ളത്.
42  വർഷങ്ങൾക്ക് മുൻപ് കേന്ദ്രസർക്കരുണ്ടാകിയ ലോക പാൽ കരടു നിയമം പാസ്സാക്കുവാൻ രാജ്യസഭക്ക്  വളരെ കൊല്ലങ്ങളോളം കഴിയാത്തതിനെ തുടർന്നാണ് ജനലോക്പാൽ എന്ന കരടു നിയമം രൂപീകരിക്കപ്പെട്ടത് .1969 ലെ നാലാം ലോകസഭ ലോക്പാൽ നിയമം പാസ്സാക്കിയെങ്കിലും രാജ്യസഭ പസ്സാക്കിയില്ല.
1971, 1977,, 1985, 1989, 1996, 1998, 2001, 2005, 2008  എന്നീ വർഷങ്ങളിൽ വീണ്ടും ശ്രമങ്ങൾ ഉണ്ടായെങ്കിലും.
പരാജയപ്പെടുകയായിരുന്നു .
2011 ഡിസംബർ 22 ന് ലോകസഭയിൽ ലോക്‌പാൽ ബില്ല് ഒരിക്കൽ കൂടി അവതരിപ്പിക്കുകയും, 2011 ഡിസംബർ 27 ഓട് കൂടി ഈ ബില്ല് ലോകസഭ പാസ്സാക്കുകയും ചെയ്തു.
തുടർന്ന്, 2011 ഡിസംബർ 29 ന് രാജ്യസഭയുടെ മുന്നിലെത്തിയ ലോക്പാൽ - ലോകായുക്ത ബില്ല്, നിരന്തരമായ ചർച്ചകൾക്കും രാജ്യസഭ സെലക്ട് കമ്മിറ്റിയുടെ പരിശോധനകൾക്കും ശേഷം, തിരുത്തിയ രൂപത്തിൽ 2013 ഡിസംബർ 17 ന് രാജ്യസഭയും ഡിസംബർ 18ന് ലോക്‌സഭയും പാസ്സാക്കി.
2012 ൽ  പുതിയ ജന ലോക്‌പാൽ ബിൽ  നിയമമാക്കുന്നതിനു വേണ്ടി അണ്ണാ ഹസാരെ പാർലമെന്റിന്  മുന്നിൽ നിരാഹാര സമരം നടത്തുകയും, അതിന്റെ തുടർച്ചയായി പല പ്രക്ഷോഭങ്ങളും സംഘടിപ്പിക്കുകയും ചെയ്തിരുന്നു.
2013 ഡിസംബറിൽ ഇതേ ആവശ്യത്തിനായി മറ്റൊരു നിരാഹാരസമരം നടത്തിയ അദ്ദേഹം, ലോക്പാൽ നിയമം പാർലമെന്റ് പാസ്സാക്കിയതിനെ തുടർന്ന് തന്റെ നിരാഹാരം അവസാനിപ്പിക്കുകയായിരുന്നു നിർദ്ദിഷ്ട ലോക്പാൽ ബില്ലിന്റെ പ്രധാന ഭാഗങ്ങൾ കേന്ദ്ര സർക്കാർ തലത്തിൽ അഴിമതിക്കെതിരായി ലോക്പാൽ എന്നൊരു സ്ഥാപനം രൂപീകരിക്കുക.
സംസ്ഥാനതലത്തിൽ ഇതിന്‌ ലോകായുക്തയുടെ പിന്തുണ ഉണ്ടായിരിക്കും.
സുപ്രീം കോടതിയുടേയും കാബിനറ്റ് സെക്രട്ടേറിയെറ്റിന്റേയും കാര്യത്തിലെന്ന പോലെ ലോക്പാലും കാബിനറ്റ് സെക്രട്ടറിയുടേയും തെരഞ്ഞെടുപ്പ് കമ്മീഷന്റേയും മേൽനോട്ടത്തിലായിരിക്കും.
ഇതുവഴി സർക്കാരിൽ നിന്നും പൂർണ്ണമായും സ്വതന്ത്രവും അന്വേഷണങ്ങളിൽ മന്ത്രിമാരുടെ ഇടപെടലിൽ നിന്നും വിമുക്തവുമായിരിക്കും ലോക്പാൽ.
ന്യായാധിപർ, കറപുരളാത്ത ചരിത്രമുള്ള ഐഏസ് ഉദ്യോഗസ്ഥർ, സ്വകാര്യവ്യക്തികൾ, ഭരണഘടനാപരമായ അധികാരസ്ഥാപനങ്ങൾ എന്നിവർ സുതാര്യവും പങ്കാളിത്തപരവുമായൊരു പ്രക്രിയയിലൂടെ ലോക്പാൽ അംഗങ്ങളെ നിയമിക്കും.
ഒരു തെരഞ്ഞെടുപ്പ് സമിതി തെരഞ്ഞെടുത്ത ഉദ്യോഗാർത്ഥികളുമായി അഭിമുഖസംഭാഷണം നടത്തുകയും ഇതിന്റെ വീഡിയോദൃശ്യങ്ങൾ പിന്നീട് പ്രസിദ്ധീകരിക്കുകയും ചെയ്യും.
കൈകാര്യം ചെയ്ത കേസുകൾ, അവയുടെ ഹ്രസ്വവിവരങ്ങ‌‌ൾ, അനന്തരഫലം, കൈക്കൊണ്ട അല്ലെങ്കിൽ നിർദ്ദേശിക്കുന്ന നടപടികൾ എന്നിവ എല്ലാ മാസവും ലോക്പാൽ അതിന്റെ വെബ്സൈറ്റിൽ പ്രസിദ്ധീകരിക്കും.
മുൻമാസം സ്വീകരിച്ച കേസുകളും, അവയിൽ കൈകാര്യം ചെയ്തതും ബാക്കിനിൽക്കുന്നതുമായ കേസുകളുടെ വിവരങ്ങളും പ്രസിദ്ധീകരിക്കും.
ഓരോ കേസിന്റെ അന്വേഷണവും ഒരു വർഷത്തിനുള്ളിൽ പൂർത്തിയാക്കണം; തുടർന്നുള്ള വിചാരണ പിന്നൊരു വർഷം കൊണ്ടും.
അങ്ങനെ ആകെ രണ്ടു വർഷമാണ്‌ ഓരോ കേസും തീർപ്പാക്കാനുള്ള പരമാവധി കാലാവധി.
അഴിമതിക്കാരനായ ഒരു വ്യക്തി സർക്കാരിനുണ്ടാക്കിയ നഷ്ടങ്ങൾ ശിക്ഷാവിധിയുടെ സമയത്ത് ഈടാക്കും.
പരാതിക്കാരനായ ഒരു പൗരന്‌ ആവശ്യമായ സർക്കാർ ഓഫീസ് നടപടികൾ നിശ്ചിതകാലത്തിനുള്ളിൽ തീർത്തുകൊടുത്തില്ലെങ്കിൽ അതിന്‌ കാരണക്കാരായവരുടെ മേൽ ലോക്പാൽ സാമ്പത്തികമായ പിഴ വിധിക്കും.
ഇങ്ങനെ ഈടാക്കുന്ന തുക പരാതിക്കാരന്‌ നൽകും.
ലോക്പാലിലെ ഉദ്യോഗസ്ഥർക്കെതിരെയുള്ള പരാതികൾ ഒരു മാസത്തിനുള്ളിൽ അന്വേഷണം പൂർത്തിയാക്കുകയും‌‌ കുറ്റക്കാരാണെന്നു കണ്ടാൽ അവരെ രണ്ട് മാസത്തിനുള്ളിൽ പിരിച്ചുവിടുകയും ചെയ്യും.
ഇപ്പോഴുള്ള അഴിമതിവിരുദ്ധസ്ഥാപനങ്ങൾ (സിവിസി, വകുപ്പുതല വിജിലൻസ്, സിബിഐയുടെ അഴിമതിവിരുദ്ധ ശാഖ) ലോക്പാലിലോട്ട് ചേർക്കും.
ഇതുവഴി ലോക്പാലിന്‌ ഏതൊരു ഉദ്യോഗസ്ഥനെയോ, ന്യായാധിപനെയോ രാഷ്ട്രീയക്കാരനെയോ സ്വതന്ത്രമായി അന്വേഷണവിധേയനാക്കാനും വിചാരണ ചെയ്യാനും പൂർണ്ണമായ ശക്തിയും അധികാരവും ഉണ്ടായിരിക്കും.
അഴിമതിനടന്നിരിക്കാൻ സാധ്യതയുള്ള കാര്യങ്ങളെക്കുറിച്ച് ലോക്പാലിനെ അറിയിക്കുന്നവർക്ക് ലോക്പാൽ സംരക്ഷണം നൽകും.
സർക്കാരിന്റെയും സമരക്കാരുടെയും കരടുപതിപ്പുകൾ തമ്മിലുള്ള വ്യത്യാസങ്ങൾ പ്രശ്നം ജന ലോക്പാൽ ബിൽ സർക്കാരിന്റെ ലോക്പാൽ ബിൽ പ്രധാനമന്ത്രി ഏഴംഗ ലോക്പാൽ ബഞ്ചിന്റെ അനുമതിയോടെ അന്വേഷണവിധേയമാക്കാം.
ലോക്പാലിന് അന്വേഷണവിധേയമാക്കാനാവില്ല.
നീതിപീഠം അന്വേഷണവിധേയമാക്കാം, പക്ഷേ ഉന്നതതല അംഗങ്ങളെ ഏഴംഗ ലോക്പാൽ ബഞ്ചിന്റെ അനുമതിയോടെയേ അന്വേഷണവിധേയരാക്കാൻ പറ്റൂ.
നീതിപീഠം ലോക്പാലിന്റെ പരിധിയിൽ നിന്നും വിമുക്തമായിരിക്കും.
“നീതിപീഠ ഉത്തരവാദിത്ത ബിൽ” എന്ന വേറൊരു ബില്ലിന്റെ പരിധിയിലായിരിക്കും നീതിപീഠം.
‌‌സിബിഐ സിബിഐ യുടെ അഴിമതി വിരുദ്ധ വിഭാഗം ലോക്പാലിനുള്ളിലേക്ക് ചേർക്കും.
സിബിഐ സ്വതന്ത്രസ്ഥാപനമായി തുടരും.
പ്രതിനിധിസഭാംഗങ്ങ‌‌ൾ ഏഴംഗ ലോക്പാൽ ബഞ്ചിന്റെ അനുമതിയോടെ അന്വേഷണവിധേയരാക്കാം.
അന്വേഷണവിധേയരാക്കാം, പക്ഷേ വോട്ടിങ്ങ് മുതലായ പ്രതിനിധിസഭയ്ക്കുള്ളിലെ പെരുമാറ്റം അന്വേഷണവിധേയമാക്കാൻ പറ്റില്ല.
ലോകായുക്ത ലോകായുക്തയും മറ്റ് പ്രാദേശിക / സംസ്ഥാനതല അഴിമതിവിരുദ്ധ സ്ഥാപനങ്ങളും തുടർന്നും പ്രവർത്തിക്കും.
എല്ലാ പ്രാദേശിക / സംസ്ഥാനതല അഴിമതിവിരുദ്ധ സ്ഥാപനങ്ങളും അടച്ചുപൂട്ടുകയും അവയുടെ ചുമതലകൾ കേന്ദ്രതല ലോക്പാൽ ഏറ്റെടുക്കുകയും ചെയ്യും.
വിവരങ്ങൾ നൽകുന്നവർ വിവരങ്ങൾ നൽകുന്നവർക്ക് നിയമപ്രകാരം സംരക്ഷണം ഉണ്ടായിരിക്കും.
വിവരങ്ങൾ നൽകുന്നവർക്ക് സംരക്ഷണം ഉറപ്പുനൽകുന്നില്ല.
‌ പരിധി എല്ലാ അഴിമതിയും അന്വേഷിക്കാം.
ഉന്നതതല അഴിമതി മാത്രമേ അന്വേഷിക്കാൻ
പറ്റൂ.
ജൻലോക്പാൽ ബില്ലിനുവേണ്ടിയുള്ള പ്രചരണം
2010 -ൽ കേന്ദ്രസർക്കാർ തയ്യാറാക്കിയ കരടു ബില്ലിന്റെ ആദ്യ പതിപ്പ് അഴിമതിയെ തടയാൻ അപര്യാപ്തം എന്ന് വിശേഷിപ്പിച്ചു കൊണ്ട് അഴിമതി വിരുദ്ധ പ്രവർത്തകരായ പൊതു സമൂഹ പ്രതിനിധികൾ തള്ളുകയുണ്ടായി.
ഈ പ്രവർത്തകർ 'ഇന്ത്യ എഗയ്ൻസ്റ്റ് കറപ്ഷൻ' എന്ന പേരിൽ ഒരു സംഘടന രൂപീകരിക്കുകയും പൌരന്മാരുടെതായ ഒരു ലോക്പാൽ ബില്ലിന് രൂപം നൽകുകയും ചെയ്തു.
ഇതിനു പിന്നീട് 'ജൻലോക്പാൽ ബിൽ' എന്ന് പേര് നൽകി.
ബില്ലിന്റെ പ്രചാരണത്തിനായി പബ്ലിക് അവയർനെസ്സ് പ്രോഗ്രാമ്മുകളും പ്രതിഷേധ മാർച്ചുകളും  നടത്തി.
2011 ഏപ്രിൽ അഞ്ചിന് അണ്ണാ ഹസാരെ ജൻലോക്പാൽ ബിൽ പാസ്സാക്കുന്നതിനായി അനിശ്ചിത കാല നിരാഹാരം ആരംഭിച്ചതോടെ ബില്ലിനുള്ള ജനപിന്തുണ വൻതോതിൽ വർദ്ധിക്കാൻ തുടങ്ങി.
ഹസാരയെ ഈ അനിശ്ചിത കാല നിരാഹാരത്തിൽ നിന്ന് പിന്തിരിപ്പിക്കാനായി പ്രധാനമന്ത്രിയുടെ ഓഫീസ് പേഴ്സണൽ, നിയമ മന്ത്രാലയങ്ങളോട് സാമൂഹ്യ പ്രവർത്തകരുടെ കാഴ്ചപ്പാടുകൾ എങ്ങനെയാണ് ഈ നിയമത്തിൽ ഉൾപ്പെടുത്തേണ്ടത് എന്നത് സംബന്ധിച്ച് പരിശോധിക്കാൻ ആവശ്യപ്പെട്ടു.
തുടർന്ന് ദേശീയ ഉപദേശക സമിതി ഏപ്രിൽ അഞ്ചിന് കേന്ദ്ര സർക്കാരിന്റെ കരട് ലോക്പാൽ ബിൽ തള്ളി.
ബില്ലിന് മേലിലുള്ള അഭിപ്രായ വ്യത്യാസങ്ങൾ പരിഹരിക്കുന്നതിനായി കേന്ദ്ര മാനവ ശേഷി വകുപ്പുമന്ത്രി കപിൽ സിബൽ സാമൂഹ്യ പ്രവർത്തകരായ സ്വാമി അഗ്നിവേശിനേയും അരവിന്ദ് കേജ്രിവാളിനെയും ഏപ്രിൽ ഏഴിന് കണ്ടു.
എന്നാൽ ഈ ചർച്ച ഫലം കണ്ടില്ല.
സർക്കാർ തങ്ങളുടെ ആവശ്യങ്ങൾ നിരസിച്ചതിൽ പ്രതിഷേധിച്ചു ഏപ്രിൽ 13 മുതൽ ജയിൽ നിറയ്ക്കൽ പ്രക്ഷോഭം നടത്താൻ ഏപ്രിൽ 7 -ന് അണ്ണാ ഹസാരെ ആഹ്വാനം ചെയ്തു.
പിന്തുണയുമായി ആറ് കോടി എസ്.എം.എസ്സുകൾ ലഭിച്ചതായും കൂടാതെ ഇന്റർനെറ്റിൽ നിന്ന് വലിയ പിന്തുണ ലഭിക്കുന്നതായും ഹസാരെ അവകാശപ്പെട്ടു.
സമരത്തിന്‌ ലഭിച്ച പിന്തുണ കൂടുതലും രാഷ്ട്രീയച്ചുവ ഇല്ലാത്തതായിരുന്നു.
രാഷ്ട്രീയ പാർട്ടികൾ പൊതുവേ ഈ പ്രക്ഷോഭത്തിൽ നിന്ന് മാറ്റിനിർത്തപ്പെട്ടു.
സമൂഹത്തിൽ നിന്നുയർന്നു വന്ന സമ്മർദ്ദം മൂലം സർക്കാർ ഏതാണ്ട് എല്ലാ ആവശ്യങ്ങളും അംഗീകരിച്ചതിനെത്തുടർന്നു 98 മണിക്കൂറിനു ശേഷം ഏപ്രിൽ 9 -ന് ഹസാരെ നിരാഹാരസമരം അവസാനിപ്പിച്ചു.
ആഗസ്റ്റ്‌ പതിനഞ്ചിന് മുൻപ് ബിൽ പാർലമെന്റ് പാസാക്കിയില്ലെങ്കിൽ പതിനാറു മുതൽ വീണ്ടും നിരാഹാര സമരം ആരംഭിക്കുമെന്ന് ഹസാരെ പ്രഖ്യാപിച്ചു.
സമരത്തെത്തുടർന്നു കേന്ദ്ര സർക്കാർ ഒരു ജോയിന്റ് ഡ്രാഫ്റ്റിംഗ് കമ്മിറ്റി രൂപീകരിക്കാൻ സമ്മതം മൂളി.